《奉酬润州余少卿见寄》
宋代·沈遘

两镇旌旗对抚邦，老成循政独难双。赐环已许归西省，拥楫方来绝大江。

后乘愿陪幽赏尽，诗新顿使勇心降。主人意厚春潮小，且卷孤帆偃画杠。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。